L-Uffiċċju tad-Dwana .td_uid_2_6098d5fa7ab74_rand.td-a-rec-img{text-align:left}.td_uid_2_6098d5fa7ab74_rand.td-a-rec-img img{margin:0 auto 0 0} L-aħħar jiem kienu impenjattivi għall-Uffiċċju tad-Dwana billi nqabdu ħames persuni fi tlett ijiem infila jivvjaġġaw b'aktar flus kontanti milli tippermetti l-liġi. Ilbieraħ it-tim ta' Kontra l-Ħasil tal-Flus fi ħdan id-Dwana qabad passiġġier Eġizzjan li kien fi triqtu lejn Istanbul fit-Turkija li kellu fuqu €11,450 meta l-ammont ta' flus kontanti permess huwa ta' €10,000. L-Eġizzjan gideb lill-uffiċjali u qalilhom li m'għandux aktar minn €10,000 fuqu, iżda wara li saret spezzjoni, dawn intebħu li hu ma kienx qed jgħid il-verità. Ir-raġel weħel multa fuq il-post u mbagħad tħalla jkompli bil-vjaġġ tiegħu. Il-każijiet preċedenti Ilbieraħ id-Dwana ħabbret ukoll li waqt spezzjonijiet fl-ajruport fuq passiġġiera sejrin Istanbul, instab Sirjan li kien sejjer Sanliurfa li kellu €10,265 mhux iddikjarati. Hu weħel multa wkoll. Sirjan ieħor li kien fuq l-istess titjira ddikjara lid-Dwana li kellu fuqu €40,000 flus kontanti iżda saret spezzjoni fuqu mill-uffiċjali tad-Dwana. Mit-tiftix tagħhom dawn sabu li hu kien tahom informazzjoni falza, għax il-flus li kellu fuqu ma kinux kollha tiegħu, u fil-fatt kellu €41,045 u mhux €40,000. F'dal-każ, il-flus ingħataw lill-Korp tal-Pulizija biex ikompli jinvestigaw. Is-Sibt Id-Dwana tikkonfiska €15,000 mhux iddikjarati .td_uid_3_6098d5fa7ae6d_rand.td-a-rec-img{text-align:left}.td_uid_3_6098d5fa7ae6d_rand.td-a-rec-img img{margin:0 auto 0 0}